A Bizottság 1298/2003/EK rendelete
(2003. július 22.)
az egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről ("Φοινίκι Λακωνίας" Finiki Lakonias)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 806/2003/EK rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2], és különösen annak 6. cikke (3), (4) és (5) bekezdésére,
mivel:
(1) Görögország a 2081/92/EGK rendelet 5. cikke értelmében továbbította a Bizottsághoz a "ΦΟΙΝΊΚΙ ΛΑΚΩΝΊΑΣ" (Finiki Lakonias) elnevezés oltalom alatt álló eredetmegjelölésként való bejegyzése iránti kérelmét.
(2) Az említett rendelet 6. cikkének (1) bekezdésével összhangban megállapították, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.
(3) Az Európai Közösségek Hivatalos Lapjában való kihirdetést [3] követően a Bizottság kifogási nyilatkozatot kapott Olaszországtól az említett rendelet 7. cikke alapján. Ezt a kifogási nyilatkozatot, amely a termékleírásban a meghatározott földrajzi területen kívül történő palackozást engedélyező rendelkezést érintette, nem találták elfogadhatónak a 2081/92/EGK rendelet 7. cikkének (4) bekezdése szerint, mivel nem bizonyította az említett rendelet 2. cikkében említett feltételeknek való nem megfelelést. Az Európai Közösségek Hivatalos Lapjában való kihirdetést követően a Φοινίκι Λακωνίας (Finiki Lakonias) elnevezéssel kapcsolatban nem érkezett további kifogás a Bizottsághoz.
(4) Következésképpen ezt a elnevezést be kell jegyezni az Oltalom alatt álló eredetmegjelölések és földrajzi jelzések nyilvántartásába, és ezáltal az a Közösség egész területén eredetmegjelölésként oltalmat élvez.
(5) E rendelet melléklete kiegészíti a legutóbb az 1291/2003/EK rendelettel [4] módosított 2400/96/EK bizottsági rendelet [5] mellékletét.
(6) Az e rendeletben foglalt intézkedések összhangban vannak a 2081/92/EGK rendelet 15. cikkével létrehozott bizottság véleményével,
ELFOGADTA EZT A RENDELETET:
1. cikk
A 2400/96/EK rendelet melléklete az e rendelet mellékletében szereplő elnevezéssel egészül ki, és azt a 2081/92/EGK rendelet 6. cikkének (3) bekezdése értelmében be kell jegyezni az Oltalom alatt álló eredetmegjelölések és földrajzi jelzések nyilvántartásába, mint oltalom alatt álló eredetmegjelölést (OEM).
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. július 22-én.